Lolland-Falsters Stifts-Tidende, 1846-03-26
Udenlandske Efterretninger. Keiseren af Rusland har under 5te Marts udstedt følgende Ukas til det dirigerende Senat i Warschau I Anledning af de af onde Mennesker i den frie Stad Krakau og nogle Egne af Galizien for Dagen lagte Planer til at omstyrte de lovmæssige Autoriteter, have Vi fundet nødvendigt at anordne passende Forholdsregler til at sikkre Roligheden i de tilgrændsende Gouvernementer, og befale, at erklære Kongeriget Polen, samt Gouvernementerne Wolhynien og Podolien i Krigstilstand, idet Vi stille dem under Overbefalingsmanden forden active Hær, General-Feltmarskalk, Fyrste af Warschau, Grev Paskewitsch af Eriwans Myndighed." Der er derhos befalet, at Paskewitsch's Armee skal forstærkes med alle de hjempermitterede Soldater i Kongeriget Polen og de nærmeste russiske Gouvernementer, og disse Soldater skulle saaledes ufortøvet indkaldes. – Fra Krakau skrives af 15de Marts: "J den nuværende provisoriske Regjerings Bekjendtgjørelser forekommer ikke mere Udtrykket Fristad, og man tvivler heller ikke om at de 3 Magters Raad jo har besluttet at ophæve den hidtilværende fristatlige Tilstand. Man ønsker kun at hjemfalde til den ene eller anden af de tre Magter. Stadens Borgere have meest Sympathie for Rusland, og der skal ogsaa være afgaaet en Adresse til Petersborg, som beder Keiseren om at indlemme Krakau i Kongeriget Polen. (?) Dog synes det, at Østerrig vil tage hele Gebetet i Besiddelse. Derpaa hentyder ogsaa Østerrigs vedvarende Troppeforstærkninger, medens Rusland og Preussen drage deres Tropper tilbage. Maaskee har man ogsaa besluttet en Deeling, thi Preussens og Ruslands Tropper holde Grændserne besatte. – Begravelserne i Krakau finde nu Sted finder specielt Politiopsyn. De sørgende Efterladte tillades kun at følge Liget til Barrieren. Den bliver Kisten aabnet af Politiet, for at ingen Levende paa denne Maade skal undkomme, og kun 3 eller 4 af de nærmeste Beslægtede maae være tilstede ved Begravelsen." – General Collin er pludselig bleven kaldt tilbage fra sin Post som Øverstbefalende over Østerrigerne i Krakau; den østerrigske Regjering skal være i høi Grad misfornøiet med hans "Conduite. Af Jnsurgenterne er der med Undtagelse af Fangerne, hvis Antal man anslaaer til over 2000, intet Spor mere i Galizien, dog skal der imellem Karpatherne vanke flere flygtende Bander af dem omkring, hvem vel deres hjælpeløse Stilling vil tvinge til selv at overlevere sig i Militairets Hænder. – "De galiziske Bønders Grusomheder mod Adelsmændene", hedder fra Wien af 12te de, ville tvinge Regjeringen til strenge Forholdsregler mod disse udsvævende Voldsomheder, især da der for Tiden efter Sigende skal være 160 Riddergodser uden Herrer, medens tillige Pluraliteten af Embedsmændene paa dem ere dræbte eller flygtede. Landbefolkningens Raahed og Demoralisation viser sig især som en Følge af Nydelsen af Brændeviin, som begunstigedes af de med Ret til Udskjænkning privilegerede Godseiere, medens paa den anden Side deres hæftige Fordringer til Embedsmændene om at skaffe Penge hyppig bevægede disse til Haardhed imod Bønderne, og de maae nu ogsaa bøde herfor. Elendigheden og Nøden er stor i Galizien, især fordi der sidste Aar har været Misvæxt, og hele Communer vil Regjeringen blive nødt til at understøtte."J Posen opstod i Natten til 15de de en rasende Orcan, der vakte saameget større Skræk, som der henimod Morgen, udbrød en Jldebrand, som lagde næsten samtlige Bag og Mellembygninger i lille Garverstræde i Aske og betydeligt beskadigede de smukke nye Forhuse. Man troede strax, at Jlden var paasat af Oprørerne, da Brandstiftelse fra først af skal have lagt i disses Plan, men denne Mistanke har dog ikke senere viist sig som grundet.